CELEX: 32013D0494
Language: sl
Date: 2013-10-09 00:00:00
Title: 2013/494/EU: Sklep Komisije z dne 9. oktobra 2013 o ukrepu v zvezi s polžnim transporterjem za korenje in kolerabo, ki ga je v skladu s členom 11 Direktive 2006/42/ES Evropskega parlamenta in Sveta sprejela Finska (notificirano pod dokumentarno številko C(2013) 6392)  Besedilo velja za EGP

11.10.2013   
            
            
               SL
            
            
               Uradni list Evropske unije
            
            
               L 270/5
            
         SKLEP KOMISIJE
   z dne 9. oktobra 2013
   o ukrepu v zvezi s polžnim transporterjem za korenje in kolerabo, ki ga je v skladu s členom 11 Direktive 2006/42/ES Evropskega parlamenta in Sveta sprejela Finska
   (notificirano pod dokumentarno številko C(2013) 6392)
   (Besedilo velja za EGP)
   (2013/494/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive 2006/42/ES Evropskega parlamenta in Sveta z dne 17. maja 2006 o strojih in spremembah Direktive 95/16/ES (1) ter zlasti člena 11 Direktive,
   ob upoštevanju naslednjega:
   
               (1)
            
            
               V skladu s postopkom iz člena 11(2) Direktive 2006/42/ES so finski organi obvestili Komisijo in druge države članice o ukrepu, ki se nanaša na polžni transporter za korenje in kolerabo tipa TSF 350, ki ga proizvaja Cabinplant A/S, Foresbjergvej 9, 5683 Haarby, Danska. Stroj je imel oznako CE in priložena mu je bila izjava ES o skladnosti.
            
         
               (2)
            
            
               Ukrep je bil sprejet zaradi neskladnosti stroja z naslednjimi bistvenimi zdravstvenimi in varnostnimi zahtevami iz Priloge I k Direktivi 2006/42/ES:
               
                           —
                        
                        
                           1.3.7 Tveganje, povezano z gibajočimi se deli,
                        
                     
                           —
                        
                        
                           1.3.8 Izbira zaščite pred tveganjem zaradi gibajočih se delov,
                        
                     
                           —
                        
                        
                           1.4.2.2 Pomična zaporna varovala,
                        
                     
                           —
                        
                        
                           2.1.1(d) in (e) Stroji za predelavo živil – čiščenje.
                        
                     
         
               (3)
            
            
               Ukrep je bil sprejet zaradi nezgode, ki se je zgodila med čiščenjem stroja, ko je upravljavec segel v odtočno cev transporterja, da bi odstranil zagozdeno zelenjavo, medtem ko se je polž vrtel, pri čemer si je poškodoval prste. Pri loputi, ki je preprečevala dostop do odtočne cevi, je šlo za fiksno zaščito. Ker jo je bilo zaradi čiščenja treba odpreti večkrat dnevno, so finski organi menili, da bi bilo treba namestiti gibljivo zaščito. Finski organi so tudi navedli, da stroja med mirovanjem ni bilo mogoče ustrezno očistiti, kot je bilo opredeljeno v navodilih.
            
         
               (4)
            
            
               V skladu s členom 11(3) Direktive 2006/42/ES je Komisija proizvajalca Cabinplant A/S zaprosila za mnenje glede ukrepa. Proizvajalec je odgovoril, da je polžni transporter tipa TSF 350 zasnoval in izdelal dobavitelj, podjetje Cabinplant A/S pa ga je kupilo za namestitev v integriran sistem. Navedel je, da bo v primeru prihodnje nabave polžnih transporterjev tega tipa poskrbel za skladnost z zahtevami Direktive 2006/42/ES.
            
         
               (5)
            
            
               Pregled dokazil, ki so jih predložili finski organi, in mnenja, ki ga je sporočil proizvajalec, potrjuje, da polžni transporter tipa TSF 350, ki ni opremljen z gibljivo zaščito za preprečitev dostopa do odtočne cevi, medtem ko se polž vrti, ne izpolnjuje bistvenih zdravstvenih in varnostnih zahtev iz Priloge I k Direktivi 2006/42/ES in da ta neskladnost povzroča resno tveganje za poškodbe upravljavcev –
            
         SPREJELA NASLEDNJI SKLEP:
   Člen 1
   Ukrep finskih oblasti, ki prepoveduje dajanje na trg polžnega transporterja tipa TSF 350, ki ni opremljen z gibljivo zaščito za preprečitev dostopa do odtočne cevi, medtem ko se polž vrti, je upravičen.
   Člen 2
   Ta sklep je naslovljen na države članice.
   
      V Bruslju, 9. oktobra 2013
      
         
            Za Komisijo
         
         Antonio TAJANI
         
            Podpredsednik
         
      
   
   
      (1)  UL L 157, 9.6.2006, str. 24.